Árstalan þín er þrír , lífstalan átta . Elsku Ellý mín , ég las þessa setningu einhvers staðar : Þú verður að þora meiru , þá verður ævisagan betri . Þetta á alls ekki við um þig . Þú ert lífstalan átta og ert stöðugt á ferð og flugi ; ef ekki í höfðinu á þér , þá bara á venjulegri ferð . Þú grípur hugmyndirnar og tækifærin og hrindir þeim í framkvæmd . Þegar þú varst lítil stelpa varstu svolítil strákastelpa , þú átt betra með að vinna með körlum og hugsar jafnvel töluvert líkar þeim . Það hafa verið settar allnokkrar , æðiháar hindranir fyrir framan þig í lífinu en þú finnur alltaf réttu leiðina yfir þær . Ef þú værir bók værirðu leiðarvísir . Síðustu misseri hafa boðið þér upp á endurkomu á svo mörgum vígstöðvum og líka hefur þú ákveðið að stækka fyrirtækið Ellý með ýmsum nýjungum sem senda strauma inn í hjarta fólks og láta því líða betur . Ef þú hefðir ekki , Ellý mín , farið í gegnum þessar torfærur hefðir þú ekki framkallast sem þessi skemmtilega , hugrakka manneskja sem lætur ekkert stoppa sig . Þú ert á magnaðri tölu sem gefur þér svo góða aðlögunarhæfni , alveg sama hvað þú ætlar að framkvæma , búa til eða vinna við . Ástin er rauðglóandi í kringum þig og þið vinnið vel saman . Vorið gefur þér ný spil á hönd og þú þarft að vera sniðug . Þú ert að fara í tólf mánaða tímabil og þér á eftir að líða á því tímabili eins og þú sért að byggja kastala en hafir bara einn hamar og nokkra nagla . Stundum mun þér finnast eins og þetta sé ekki hægt en þú átt nákvæmlega eftir að geta byggt þennan kastala með einum hamri . Þetta verður svakaleg vinna sem mótar tólf mánuði og 2021 gefur þér nýtt hús , hvort sem þú býrð í því eður ei . Þú ert að fara inn í mest spennandi tímabil lífs þíns . Það verður alls ekki auðvelt en af auðveldu verður ekkert . Það gerist eitthvað öðruvísi og merkilegt sem tengir þig við útlönd , jafnvel Ameríku . Þetta verður algjörlega óvænt og stórkostlega spennandi . Það er í kringum þig einhvers konar kúgun og þú þarft að brjóta hana á bak aftur . Það gerirðu með því einu að taka ákvörðun um að gera það . Þá fyllistu ofurmættinum sem í þér býr .